|  |  |
| --- | --- |
| Številka: | 110-4/2024-1544-1 |
| Datum: | 8. 1. 2024 |

**Zadeva:** **Javni natečaj svetovalec v Sektorju SIGOV-CERT**

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb), v nadaljevanju ZJU Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, objavlja javni natečaj za zasedbo prostega uradniškega delovnega mesta:

**SVETOVALEC (m/ž) V SEKTORJU SIGOV-CERT (ŠIFRA dm 70014)**.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* Najmanj visokošolsko strokovno izobraževanje (prejšnje)/visokošolska strokovna izobrazba (prejšnja) Najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) Najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* najmanj 3 leta in 7 mesecev delovnih izkušenj;
* opravljeno usposabljanje za imenovanje v naziv,
* dovoljenje za dostop do tajnih podatkov stopnje »ZAUPNO«
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom. Zahtevane delovne izkušnje se skrajšajo za eno leto, če ima kandidat opravljen pravniški državni izpit oziroma pravosodni izpit.

Za kandidate, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja za imenovanje v naziv po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Kandidat mora imeti dovoljenje za dostop do tajnih podatkov stopnje tajnosti »ZAUPNO« v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20), oziroma mora ob prijavi na prosto delovno mesto podati soglasje k varnostnemu preverjanju za izdajo dovoljenja za dostop do tajnih podatkov stopnje tajnosti »ZAUPNO«.

Izbrani kandidat bo moral pred sklenitvijo pogodbe o zaposlitvi opraviti osnovno usposabljanje s področja varovanja tajnih podatkov.

Delovne naloge delovnega mesta:

* pomoč pri pripravi osnutkov predpisov in drugih zahtevnejših gradiv
* zbiranje, urejanje in priprava podatkov za oblikovanje zahtevnejših gradiv
* samostojno oblikovanje manj zahtevnih gradiv s predlogi ukrepov
* opravljanje drugih pravnih nalog podobne zahtevnosti
* opravljanje drugih nalog po navodilu vodje

V delovno področje sektorja SIGOV-CERT sodijo pred vsem naslednje naloge:

* sprejemanje in spremljanje in vrednotenje priglašenih incidentov na področju informacijske varnosti ter obveščanje drugih organov;
* usklajevanje in izvajanje kibernetske obrambe;
* nudenje metodološke podpore in pomoči zavezancem ter sodelovanje ob pojavitvi incidenta;
* sprejemanje podatkov o tveganjih in ranljivostih na področju informacijske varnosti, posredovanje informacij in navodil skrbnikom prizadetih sistemov ter objava opozoril;
* sodelovanje v mreži skupin CSIRT ter v drugih mednarodnih mrežah za sodelovanje;
* sodelovanje s skupinami CSIRT in varnostno-operativnimi centri v Republiki Sloveniji ter skupinami CSIRT v drugih državah članicah EU;
* ozaveščanje uporabnikov na področju informacijske varnosti;
* objavljanje opozoril o tveganjih in ranljivostih na področju informacijske varnosti.

Prednost pri izbiri bodo imeli kandidati s poznavanjem **IKT rešitev področju informacijske in kibernetske varnosti, predvsem iz naslednjih področij (zaželeno iz čim več področij):**

* poznavanje in izkušnje z virtualizacijskimi okolji,
* poznavanjem principov zaščite računalniških omrežij in operacijskih sistemov,
* dobrim poznavanjem operacijskih sistemov Windows, Linux, Android in iOS
* znanjem programiranja oziroma poznavanje in izkušnje z razvojem programskih rešitev v programskih in skriptih jezikih/interpreterjih oziroma razvojnih orodjih (npr. predvsem Python, oziroma iz C, Java, .NET, PHP, Javascript, Perl, RUST, Android studio, Xcode, itd.),
* poznavanjem sodobnih podpornih orodij in platform za razvoj  (npr. git, github, gitlab)
* dobrim poznavanjem omrežnih protokolov in delovanja IP omrežij, (npr. DNS, HTTPS, VPN, IPv6)
* poznavanje postopkov analize omrežnega prometa in tcpdump/Wireshark orodij,

izkušnje z upravljanjem in vzpostavitvijo različnih spletnih platform vključno z varnostnimi mehanizmi (npr. z uporabo oblačne infrastrukture, docker platforme, itd.).Izbrani kandidati lahko pričakujete delo v visoko motiviranem kolektivu v katerem vladajo dobri medosebni odnosi.

Kandidat mora k prijavi priložiti naslednje izjave:

1. Pisno izjavo o izpolnjevanju pogoja glede zahtevane izobrazbe, iz katere mora biti razvidna raven in področje izobrazbe ter datum in ustanova, na kateri je bila izobrazba pridobljena.
2. Opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter navedbo ravni izobrazbe, ki se je zahtevala za delovno mesto).
3. Pisno izjavo kandidata o opravljenem usposabljanju za imenovanje v naziv, če je usposabljanje opravil.
4. Pisno izjavo kandidata, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »ZAUPNO v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20) – če tega dovoljenja še nima.
5. Izjavo, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1. Pisno izjavo, da za namen tega javnega natečaja dovoljuje Uradu Vlade Republike Slovenije za informacijsko varnost pridobitev podatkov iz prejšnje točke tega razpisa v uradnih evidencah.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti **verodostojno listino**, ki jo je izdal naročnik dela, za katerega so opravljali to delo, in iz katere je razviden datum začetka in konca opravljanja dela, opis del ter navedbo, katera raven izobrazbe se zahteva za opravljanje teh del.

Kandidati za razpisano prosto uradniško delovno mesto vložijo prijavo na **obrazcu za prijavo**, ki je priloga tega javnega natečaja. Zaželeno je, da je prijavnemu obrazcu priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo opravljal na uradniškem delovnem mestu svetovalec v nazivu svetovalec II. Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Poskusno delo se lahko podaljša v primeru začasne odsotnosti z dela. Izbrani kandidat bo delo opravljal v prostorih Urada Vlade Republike Slovenije za informacijsko varnost, Ulica gledališča BTC 2, 1000 Ljubljana oziroma v njegovih uradnih prostorih.

Kandidati pošljejo pisne prijave s prilogami v zaprti ovojnici **z označbo**: "za javni natečaj – svetovalec (šifra DM 70014) – Sektor SIGOV-CERT **na naslov**: Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, Služba direktorja urada, in sicer **do VPIŠI ROK PRIJAVE**. Če je prijava poslana po pošti, se šteje, da je pravočasna, če je oddana na pošto »priporočeno«, in sicer najpozneje zadnji dan roka za prijavo. Za pisno obliko prijave se šteje tudi elektronska oblika, poslana **na elektronski naslov**: gp.uiv@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni od objave javnega natečaja. Obvestilo o končanem javnem natečaju bo objavljeno na osrednjem spletnem mestu državne uprave GOV.SI v zbirki delovnih mest <https://www.gov.si/zbirke/delovna-mesta>.

Informacije o izvedbi javnega natečaja dobite na telefonski št. 070 952 921 (Služba za splošne zadeve), vsak delavnik med 10.00 in 11.00 uro.

Informacije o vsebinskem področju delovnega mesta pa na 041 983 216 (mag. Peter Šprajc, Vodja SIGOV-CERT).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |
| --- | --- |
|  |  |
|  | dr. Uroš Svete, |
|  | Direktor urada. |